Oficiālais Vēstnesis L 378 , 31/12/1994 Lpp. 0011 - 0016

Speciālizdevums somu valodā: Nodaļa 3 Sējums 65 Lpp. 0278

Speciālizdevums zviedru valodā: Nodaļa 3 Sējums 65 Lpp. 0278



Komisijas lēmums (1994. gada 20. decembris), ar ko nosaka dzīvnieku veselības prasības un veterināros sertifikātus svaigas mājputnu gaļas ievešanai no dažām trešām valstīm (Dokuments attiecas uz EEZ) (94/984/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 26. jūnija Direktīvu 91/494/EEK par dzīvnieku veselības prasībām, kas reglamentē svaigas mājputnu gaļas tirdzniecību Kopienā un ievešanu no trešām valstīm [1], kurā jaunākie grozījumi izdarīti ar Direktīvu 39/121/EK [2], un jo īpaši tās 11. un 12. pantu, tā kā ar Komisijas Lēmumu 94/85/EK [3], kurā jaunākie grozījumi izdarīti ar Lēmumu 94/453/EK [4], ir noteikts trešo valstu saraksts, no kurām ir atļauts ievest svaigu mājputnu gaļu; tā kā ar Komisijas Lēmumu 94/438/EK [5] ir noteiktas vispārējās prasības trešo valstu iedalījumam attiecībā pret putnu gripu un Ņūkāslas slimību saistībā ar svaigas mājputnu gaļas ievešanu; tā kā ir lietderīgi ierobežot šā lēmuma darbības jomu līdz mājputnu sugām, uz kurām attiecas Padomes Direktīva 71/118/EEK [6], kurā jaunākie grozījumi izdarīti ar Direktīvu 92/116/EK [7], un citām mājputnu sugām noteikt dzīvnieku veselības prasības un veterināro sertifikāciju atsevišķā lēmumā; tā kā tādēļ ir jānosaka dzīvnieku veselības prasības un veterinārie sertifikāti; tā kā, ievērojot to, ka divu vai vairāku trešo valstu starpā pastāv dažādas grupas ar līdzīgām veselības situācijām, ir lietderīgi noteikt dažādus veterināros sertifikātus, ņemot vērā šīs situācijas; tā kā saskaņā ar informāciju, kas saņemta no attiecīgajām trešām valstīm, un saskaņā ar pārbaudes rezultātiem, ko dažās no šīm valstīm veica Komisijas dienesti, tagad ir iespējams noteikt divas sertifikācijas kategorijas; tā kā situācija pārējās trešās valstīs, kurām sertifikātu vēl nevar noteikt, tiek rūpīgi pētīta, lai noskaidrotu to atbilstību Kopienas kritērijiem; tā kā, vēlākais, līdz 1995. gada 31. oktobrim šis lēmums tiek pārskatīts, lai atļautu vai aizliegtu importu no šīm valstīm; tā kā šis lēmums ir piemērojams, neskarot pasākumus, kas pieņemti attiecībā uz mājputnu gaļu, ko ieved citiem mērķiem, nevis lietošanai pārtikā; tā kā, ievērojot to, ka ir izveidota jauna sertifikācijas sistēma, jāatvēl laikposms tās īstenošanai; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis atļauj ievest svaigu mājputnu gaļu no trešām valstīm vai trešo valstu daļām, kas uzskaitītas I pielikumā, ja tā atbilst attiecīgā dzīvnieku veselības sertifikāta prasībām, kas noteiktas II pielikumā, un ja tai ir pievienots šāds sertifikāts, kas ir pienācīgi aizpildīts un parakstīts. Sertifikātā ietilpst vispārīgā daļa, kas atbilst II pielikuma 1. daļai, un viens no īpašajiem veselības apliecinājumiem, kas atbilst II pielikuma 2. daļai saskaņā ar I pielikumā minēto paraugu. 2. pants Šo lēmumu piemēro no 1995. gada 1. maija. 3. pants Šo lēmumu pārskata ne vēlāk kā līdz 1995. gada 31. oktobrim. 4. pants Šis lēmums ir adresēts dalībvalstīm. Briselē, 1994. gada 20. decembrī Komisijas vārdā — Komisijas loceklis René Steichen [1] OV L 268, 24.9.1991., 35. lpp. [2] OV L 340, 31.12.1993., 39. lpp. [3] OV L 44, 17.2.1994., 31. lpp. [4] OV L 187, 22.7.1994., 11. lpp. [5] OV L 181, 15.7.1994., 35. lpp. [6] OV L 55, 8.3.1971., 23. lpp. [7] OV L 62, 15.3.1993., 1. lpp. -------------------------------------------------- I PIELIKUMS Trešās valstis vai trešo valstu daļas, kuras drīkst izmantot II pielikumā noteiktos sertifikātus svaigas mājputnu gaļas ievedumiem Kopienā Piezīme: burti A un B attiecas uz II pielikuma 2. daļā noteiktajiem paraugiem. ISO kods | Valsts | Teritorijas daļas | Izmantojamais paraugs | AU | Austrālija | | A | BR | Brazīlija | Štati Riugrandi du Sula un Santakatarina | A | CA | Kanāda | | A | CH | Šveice | | A | CL | Čīle | | A | CY | Kipra | | A | CZ | Čehijas Republika | | A | HR | Horvātija | Zagrebas, Krapinas-Aizkalnes, Varaždinas, Koprivnicas-Krizevacas, Bjelovaras-Bilogorskas, Piejūras-Goranskas, Viroviticas-Podravskas, Požegas-Slavonskas, Istras apgabals, Apgabals pie Muras, Zagreba | A | HU | Ungārija | | A | IL | Izraēla | | B | NZ | Jaunzēlande | | A | PL | Polija | | A | RO | Rumānija | | A | SK | Slovākija | | A | TH | Taizeme | | B | US | Amerikas Savienotās Valstis | | A | -------------------------------------------------- II PIELIKUMS 1. DAĻA +++++ TIFF +++++ 2. DAĻA A paraugs +++++ TIFF +++++ B paraugs +++++ TIFF +++++ --------------------------------------------------